text: [{"text_idx": "#000001", "text": "I\u0301 grikskari mytologi er s\u00f8gan um Narkissos, vakra vei\u00f0imannin u\u0301r Tespai i\u0301 Bo\u00e6tia, sum var\u00f0 forelska\u00f0ur i\u0301 spegilsmyndini av s\u00e6r sja\u0301lvum. Hann var sonur a\u0301argudin Kephissus og nymfuna Liriope. Narkissos var vi\u0301\u00f0agitin fyri si\u0301n bergtakandi vakurleika. Eingin kundi samanberast vi\u00f0 hann i\u0301 fullkomnum vakurleika. Men eins vi\u0301\u00f0agitin, sum hann var fyri si\u0301n bergtakandi vakurleika, eins illa ly\u0301ddur var hann fyri si\u0301n oy\u00f0andi sja\u0301lvsk\u00e6rleika og stoltleika. \u00d8ll, sum royndu at vera go\u0301\u00f0 vi\u00f0 hann, ni\u00f0urgj\u00f8rdi og spotta\u00f0i hann. Hann var tann einasti i\u0301 si\u0301num hugaheimi, sum hev\u00f0i uppibori\u00f0 at vera elska\u00f0ur og \u00e6rdur. Eingin kundi elska hann meiri, enn hann elska\u00f0i seg sja\u0301lvan, og \u00f8ll, sum komu honum n\u00e6r, vo\u0301r\u00f0u dju\u0301pt s\u00e6rd og kendu seg misny\u0301tt."}, {"text_idx": "#000002", "text": "Hetta vo\u0301ru gudarnir ikki gla\u00f0ir fyri, og hevndargudinnan, Nemesis, setti s\u00e6r fyri at gera enda a\u0301 hesum. Ein dagin lokka\u00f0i hon Narkissos vi\u00f0 s\u00e6r inn i\u0301 ein sko\u0301g, har tey komu til eitt spegilskla\u0301rt vatn. Ta\u0301 Narkissos sa\u0301 spegilsmyndina av s\u00e6r sja\u0301lvum i\u0301 vatninum, var\u00f0 hann so bergtikin av ti\u0301, sum hann sa\u0301 \u2013 hann visti ikki, at ta\u00f0 var spegilsmyndin av honum sja\u0301lvum \u2013 at hann var sitandi har, li\u0301ka til hann doy\u00f0i. Onkur s\u00f8gn sigur, at eitt blomstur vaks upp har, sum hann doy\u00f0i, og ein onnur s\u00f8gn sigur, at hann at enda leyp ni\u00f0ur i\u0301 vatni\u00f0 fyri at gera seg til eitt vi\u00f0 spegilsmyndini og drukna\u00f0i."}, {"text_idx": "#000006", "text": "Brot u\u0301r bo\u0301kini \u201cFr\u00e6lsi\u201d hja\u0301 Jo\u0301gavni \u2013 s. 221-225"}]